laion/Wikipedia-Exotic huggingface dataset:
מערכת קירור הלר-פורגו

מערכת קירור עיבוי אוויר מסוג הלר-פורגו (בהונגרית: Heller–Forgó-féle hűtőberendezés) היא המצאה של שני מהנדסים יהודים-הונגרים פורגו ולאסלו הלר, זוכי פרס קושוט על המצאתם (הדומה בהונגריה לפרס ישראל) זוהי מערכת מקוררת אוויר עקיפה, בה צינון נוזל הקירור במעבה, כלומר במים, מתבצע באמצעות אוויר במערכת סגורה, ללא הפסדי מים. שני המרכיבים עיקריים של המערכת: מעבה הערבוב מחליף חום עם סנפירים לקירור מחדש של מי הקירור. חשיבות המערכת הוכרה על ידי מנהלי מפעל המתכת והפח של יאסברן - שהוא קודמו החוקי של "מפעל הקירור להל" (Lehel). מנהלי המפעל קארוי לאסלו ואיגנץ גוריאנץ הפכו בזמנו את ההמצאה לבעל שם עולמי ממש עם הקמת מפעל הייצור. מערכת הקירור ועיבוי האוויר הוא המוצר - בנוסף למקררים שהמפעל ייצר ש"-Lehel Hűtőgépgyár" יכולה הייתה להתגאות בו. שני המהנדסים היהודים-ההונגרים, לאסלו הלר ולאסלו פורגו (שהמיר את דתו לקתולית שלוש שנים אחרי נישואיו), יצרו תוכניות למכשיר עיבוי אוויר שפתר את בעיית הדרישה הגבוהה למי קירור של תחנות כוח תרמיות. "מערכת הקירור ועיבוי אוויר מסוג הלר-פורגו" - כך התפשט שמו העממי - היא המצאה בעלת חשיבות רבה, שמשכה תשומת לב במקומות רבים בעולם. העיקרון והיישום של מעבה הערבוב מיוחסים ללאסלו הלר, בעוד מחליף החום בעל הסנפירים, המבצע קירור מחדש, תוכנן על ידי לאסלו פורגו. מהות ההמצאה שלהם הייתה עיבוי והנזלת הקיטור ה"עייף", קיטור הוואקום שיצא מטורבינת הקיטור של תחנת הכוח, באמצעות הזרקת מים קרים עליהם. המים החמים נכנסים למחליף החום בעל הסנפירים, שם הם מתקררים וניתן לעשות בהם שימוש חוזר (כמים קרים) ללא אידוי במעגל קירור סגור כאשר התהליך חוזר על עצמו מספר רב של פעמים. ההודעה לעיתונות בזמנו שיבחה את מהות ההמצאה באופן הבא: "דרישת המים העצומה של תחנות כוח תרמיות נובעת מהעובדה שהחום שנוצר בתחנות הכוח התרמיות הפחמיות יש להסיר ממנו כ-50% המופק על ידי חומר הבערה (פחם למשל) באמצעות קירור מים... לכן, דרישת המים היומית של תחנת כוח תרמית בינונית תואמת את סך צריכת המים היומית של בודפשט..." במהלך השנים 1957–1958 התפשטה הידיעה על המצאה ההונגרית המאוד משמעותית הזו. בשלב הראשון, ביריד הבינלאומי של בודפשט (BNV) 1957, הוצג האב טיפוס של אלמנט הקירור הלר-פורגו שיוצר כבר למטרה זו. במאי 1958, ההמצאה זכתה בפרס הגדול בתערוכה העולמית של בריסל (1958) ועד מהרה החלה את דרכה להצלחה עולמית. חברת החשמל הבריטית הגדולה ביותר אז, ה-English Electric, (אנ') הייתה הראשונה שחתמה על חוזה גדול מאוד עבור הפטנט וב-1958 גם סין הזמינה את מערכת ההלר-פורגו. קולקטיב "מפעל להל" הצליח בחישוביו כשראה הזדמניות ייצוא מצוינת בייצור אלמנטי הקירור. בקיץ 1959 החל ייצור מסחרי של מערכות הקירור, ובסוף אותה השנה הותקנו גופי הקירור הראשונים במגדל הקירור של תחנת הכוח דונאויווארוש ששכן על גדת הדנובה. בספטמבר 1959, הם החלו למלא את ההזמנה בבריטניה. לאחר מכן הוקם מגדל קירור באיבנבורן (ב-1967) בגרמני המערבית. מערכת כזו הותקנה גם בתחנת כוח שנבנתה באיראן ב-1985, בה עבד צוות הרכבה הונגרי על התקנת מגדלי הקירור. מפעל קירור שנתון 20 שנה 1952–1972 עורך: András Romhányi and János Tóth "צופה" (Figyelő) פברואר 1958 גיליון מספר 18 אריקה קיש: חצי מאה של "מפעל הקירור יאסברן" אישטוואן טאבי וארפאד קסאב:GTE Fifty Years of Lehel 1952-2002 GEA EGI Energy Management Zrt מגדל הקירור עיבוי האוויר של לאסלו הלר ולאסלו פורגו באתר האינטרנט של המשרד הלאומי לקניין רוחני איך נראה החלק הפנימי של מגדל קירור? – 18 בספטמבר 2019 (Hovamerre.blog.hu).
יחסי אל סלוודור – יוון

יחסי אל סלוודור–יוון הם היחסים הדיפלומטיים בין אל סלוודור ליוון. שתי המדינות כוננו יחסים דיפלומטיים ב-2 ביולי 1965. היחסים הבילטרליים בין המדינות טובים מאוד, גם אם מוגבלים. יש שיתוף פעולה טוב במסגרת ארגונים בינלאומיים, בעיקר בתמיכה הדדית של מועמדות בארגונים שונים. יוון מיוצגת באל סלוודור באמצעות שגרירותה במקסיקו סיטי, מקסיקו, ובנוסף מחזיקה קונסוליית כבוד בסן סלוודור. אל סלוודור מיוצגת ביוון באמצעות שגרירותה ברומא, איטליה. מדיה וקבצים בנושא יחסי אל סלוודור – יוון בוויקישיתוף כינון יחסים דיפלומטיים באתר משרד החוץ של אל סלוודור אל סלוודור באתר משרד החוץ היווני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי אל סלוודור – ונצואלה

יחסי אל סלוודור–ונצואלה הם היחסים הבילטרליים בין אל סלוודור לוונצואלה. אל סלוודור הייתה בין עשר המדינות של מרכז אמריקה והאיים הקריביים שחתמו על הסכם האנרגיה של קראקס ב-19 באוקטובר 2000, שבו תמכור ונצואלה נפט בתנאי תשלום מועדפים, לתקופת חסד של שנה אחת ולאחר מכן לתקופה של חמש עשרה שנים באשראי עם ריבית שנתית של 2%. בספטמבר 2012, ובשל העליות המתמשכות במחירי הדלק באל סלוודור, קיבלה המדינה את ההחלטה להגיש בקשה להצטרף לארגון Petrocaribe. נשיא אל סלוודור, סלבדור סנאצ'ס סרן, הביע את הזדהותו עם הנשיא ניקולאס מדורו במהלך ההפגנות בוונצואלה ב-2017, ובהמשך בירך אותו על הבחירות לאספה המכוננת הלאומית. אל סלוודור הביעה את תמיכתה בבחירות לנשיאות בוונצואלה 2018, הכירה בתוצאות שבהן הוכרז ניקולאס מדורו כמנצח ונמנע בהחלטה של ארגון מדינות אמריקה, שאושרה ב-5 ביוני 2018, שבה הוכרז כי התוצאות מהבחירות לנשיאות לא ידועות. בנובמבר 2019, ממשלת ונצואלה גירשה את הדיפלומטים של אל סלוודור בצעד הדדי לאחר שאל סלוודור גירשה דיפלומטים של ונצואלה. אל סלוודור הכירה במנהיג האופוזיציה חואן גואידו כנשיא הלגיטימי של ונצואלה, וניתקה את היחסים עם ממשלתו של הנשיא השנוי במחלוקת ניקולאס מדורו. מדיה וקבצים בנושא יחסי אל סלוודור – ונצואלה בוויקישיתוף "Venezuela expels Salvadoran diplomats in retaliatory move". The Times of India (באנגלית). Ist. נבדק ב-27 בדצמבר 2019. {{cite news}}: (עזרה) "El Salvador expels Venezuelan diplomats, recognizes Juan Guaido | DW | 03.11.2019". DW.COM.
צ'ו גיו-סונג

קוריאה זהו שם קוריאני; שם המשפחה הוא צ'ו. צ'ו גיו-סונג (בקוריאנית: 조규성; נולד ב-25 בינואר 1998 באנסאן שבקוריאה הדרומית) הוא כדורגלן דרום קוריאני המשחק בעמדת החלוץ בקבוצת ג'ונבוק יונדאי מוטורס מליגת הכדורגל של קוריאה הדרומית ובנבחרת קוריאה הדרומית. צ'ו החל את הקריירה המקצוענית שלו באניאנג מליגת המשנה הדרום קוריאנית. הוא ערך 33 הופעות ליגה במדי המועדון, בהן הבקיע 14 שערים. ב-29 בינואר 2020 חתם צ'ו בג'ונבוק יונדאי מוטורס מליגת הכדורגל של קוריאה הדרומית. ב-8 במרץ 2021 הושאל צ'ו לגימצ'ון סנגמו, במדיה ערך 48 הופעות ליגה והבקיע 21 שערים במסגרת ליגת הכדורגל של קוריאה הדרומית וליגת המשנה הדרום קוריאנית. ב-7 בספטמבר 2021 ערך צ'ו את הופעת הבכורה שלו בנבחרת קוריאה הדרומית, בניצחון 0–1 על נבחרת לבנון במסגרת מוקדמות מונדיאל 2022. ב-15 בינואר 2022 הבקיע את שער הבכורה שלו בנבחרת, בניצחון 1–5 על נבחרת איסלנד במשחק ידידות. נכלל בסגל נבחרת קוריאה הדרומית לטורניר מונדיאל 2022. ב-28 בנובמבר 2022 הבקיע צמד שערים בהפסד 2–3 לנבחרת גאנה במסגרת שלב הבתים של הטורניר. נכלל בסגל נבחרת קוריאה הדרומית לטורניר גביע אסיה 2023. מדיה וקבצים בנושא צ'ו גיו-סונג בוויקישיתוף צ'ו גיו-סונג, ברשת החברתית אינסטגרם צ'ו גיו-סונג, באתר Transfermarkt צ'ו גיו-סונג, באתר Soccerway צ'ו גיו-סונג, באתר WorldFootball.net צ'ו גיו-סונג, באתר National Football Teams צ'ו גיו-סונג, באתר FootballDatabase.eu מיכאל יוכין‏, כוכב מחפש רשת: צ'ו גיו-סונג פורח במונדיאל ומושך עניין רב, באתר וואלה, 5 בדצמבר 2022 선수 명단 באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית) 2023 AFC 아시안컵에 참가하는 🇰🇷축구국가대표팀의 명단을 공개합니다! בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)
ראשידי יקיני

ראשידי יקיני (באנגלית: Rashidi Yekini;‏ 23 באוקטובר 1963 – 4 במאי 2012) היה כדורגלן ניגרי ששיחק בעמדת החלוץ. יקיני כבש 37 שערים במדי נבחרת ניגריה והוא הכובש המוביל בתולדות הנבחרת. יקיני שיחק עם נבחרת ניגריה באליפויות העולם בכדורגל 1994 ו-1998 וזכה עם ניגריה בגביע אפריקה לאומות 1994, בו זכה בתואר מלך השערים. יקיני גם שיחק במדי הנבחרת הניגרית באולימפיאדת סיאול 1988. בנוסף על כך הייתה ליקיני קריירה עשירה באפריקה ואירופה. ב-1993 זכה בתואר כדורגלן השנה באפריקה. נולד בקדונה, ניגריה. נפטר ב-4 במאי 2012. ראשידי יקיני, באתר Transfermarkt ראשידי יקיני, באתר Soccerway ראשידי יקיני, באתר BDFutbol ראשידי יקיני, באתר WorldFootball.net ראשידי יקיני, באתר National Football Teams ראשידי יקיני, באתר FootballDatabase.eu כוכב ניגריה לשעבר, ראשיד יקיני, מת בגיל 48, באתר וואלה, 5 במאי 2012 ערך זה הוא קצרמר בנושא כדורגלנים ובנושא ניגריה. אתם מוזמנים לתרום לוויקיפדיה ולהרחיב אותו.
יחסי אוסטרליה–בוטסואנה

יחסי אוסטרליה–בוטסואנה הם יחסי החוץ בין אוסטרליה ובוטסואנה. שתי המדינות הן חברות בחבר העמים הבריטי. היחסים הדיפלומטיים בין המדינות כוננו בשנת 1973. חברות אוסטרליות מנצלות את סיכויי הצמיחה בבוצואנה. לפחות 10 חברות כרייה אוסטרליות פועלות שם, והמסחר בסחורות ושירותים הוערך ב-59 מיליון דולר בשנת 2020, בעיקר של מכונות וציוד. בוטסואנה מחזיקה באוסטרליה נציבות עליונה בקנברה וקונסוליה בקנדאל. אוסטרליה מיוצגת בבוטסואנה באמצעות הנציבות העליונה שלה בפרטוריה, דרום אפריקה, ובנוסף מחזיקה קונסוליית כבוד בגאבורון. מדיה וקבצים בנושא יחסי אוסטרליה–בוטסואנה בוויקישיתוף Botswana: A stable METS hub באתר משרד החוץ האוסטרלי בוטסואנה באתר משרד החוץ האוסטרלי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
שארנה סול

שארנה סול (בבולגרית: Шарена Cол) היא תערובת תבלינים מעשבי תיבול מיובשים הפופולרית בבולגריה. התערובת מורכבת ממלח, חילבה, פלפל שחור, פפריקה מתוקה או חריפה, כמון, זרעי דלעת, טימין, קמח תירס, פלפל קאיין ולעיתים גם פירורי לחם טחונים. מלבד שמו המקורי, התבלין נקרא ברוסית מלח בולגרי (болгарская соль). מדיה וקבצים בנושא שארנה סול בוויקישיתוף מתכון להכנת שארנה סול, באתר Edimdoma Шарена сол в Болгарии, ‏7 בנובמבר 2018 (ברוסית) Пестрая соль "Шарена", Поварёнок (ברוסית) Болгарская соль или Шарена сол, homecooking.pp.ua (ברוסית)
ליוטניצה

ליוטניצה (בבולגרית: лютеница) הוא ממרח בולגרי אדום מתוק או חריף הנפוץ במדינות חבל הבלקן. הממרח מורכב מעגבניות, פלפלים, חצילים, גזר, שום, מלח, סוכר ושמן, שאותם מערבבים יחדיו ומבשלים. נהוג להגיש את הממרח כשהוא חם או קר כמתאבן או כליווי למנה עיקרית. אג'יקה מטבוחה זקוסקה צ'אטני מדיה וקבצים בנושא ליוטניצה בוויקישיתוף ישראל שר, המסעדה שהיא היכל ההנצחה של הקהילה הבולגרית ביפו, באתר הארץ, 28 בנובמבר 2021 Gulfood 2016 - Lyutenitsa (Ayvar and Pindzhur), web.archive.org, ‏2015-09-13 Lyubomira, Red Pepper And Tomato Spread Lutenitsa Recipe, Cooking LSL, ‏2020-10-15 (באנגלית אמריקאית) Как приготовить Болгарская лютеница, ЕдимДома.ру Claire, Easy Lutenitsa Recipe: How To Make The Best Bulgarian Spread, ‏2021-12-05 (באנגלית אמריקאית)
גביע הפדרציה 2019

גביע הפדרציה 2019 היא התחרות ה-57 לנבחרות טניס נשים. היא אורגנה על ידי פדרציית הטניס הבינלאומית. תחרויות אזוריות החלו בפברואר 2019 והגמר נערך בנובמבר 2019. מתכונת התחרות הייתה זהה למתכונת של העונה הקודמת. כל המפגשים כללו 5 משחקים. בית עולמי א' כלל 8 קבוצות ועוד 8 קבוצות היו בבית עולמי ב'. יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה). לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2020. בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב': צ'כיה, גרמניה וארצות הברית נותרו בבית עולמי א' ספרד עלתה לבית העולמי א' בלגיה ירדה לבית העולמי ב' בנבחרת ישראל השתתפו שחר בירן, דריה שוורצמן, לינה גלושקו ומאיה טהן. הנבחרת שיחקה בבית ב' של אזור אירופה/אפריקה ב'. כל המשחקים של אזור אירופה/אפריקה ב' נערכו בלוקסמבורג. הנבחרת סיימה את הבית במקום השני. כתוצאה מכך הנבחרת נותרה באזור אירופה/אפריקה ב'. מדיה וקבצים בנושא גביע הפדרציה 2019 בוויקישיתוף נתוני משחק הגמר
בריג'ט לנדי-פיין

בריג'ט לנדי-פיין (באנגלית: Brigette Lundy-Paine; תאריך לידה: 10 באוגוסט 1994) הוא/היא אישיות אמריקאית העוסקת במשחק. מוכר/ת בזכות תפקידו/ה בתור קייסי גרדנר בסדרה "לא טיפוסי" של נטפליקס, ובתור בילי לוגן, בתו של טד לוגן, בסרט המדע הבדיוני הקומי "ביל וטד שורפים ת'זמן". לנדי-פיין נולד/ה ב-10 באוגוסט 1994, בדאלאס שבטקסס, ללורה לנדי ורוברט פיין, שניהם שחקנים ובמאים, ויש לו/ה אח צעיר. בגיל שנתיים, עבר/ה עם משפחתו/ה לעיר אלמדה שבקליפורניה. בשנת 2012, סיים/ה את לימודיו/ה בבית הספר התיכון "אנסינל" שבעיר, שם היה/הייתה בקבוצת עידוד. בהמשך למד/ה באוניברסיטת ניו יורק, שם סיים/ה את לימודיו/ה ב-2015. ב-8 בנובמבר 2019, לנדי-פיין יצא/ה מהארון כא-בינארי והצהיר/ה כי הוא/היא משתמש/ת בכינוי הגוף they/them. היא/הוא עסק/ה באקטיביזם, בין היתר בהשתתפות בתנועת המחאה Black Lives Matter. בתחום המשחק, לנדי-פיין ידוע/ה בעיקר עבור גילום דמותה של קייסי גרדנר בסדרת הטלוויזיה "לא טיפוסי". כמו כן, לנדי-פיין ייסד/ה את להקת Subtle Pride, וכן מגזין בשם "Waif Magazine" המתמקד באומנות. מדיה וקבצים בנושא בריג'ט לנדי-פיין בוויקישיתוף בריג'ט לנדי-פיין, ברשת החברתית אינסטגרם בריג'ט לנדי-פיין, במסד הנתונים הקולנועיים IMDb (באנגלית) בריג'ט לנדי-פיין, באתר Rotten Tomatoes (באנגלית) בריג'ט לנדי-פיין, באתר Metacritic (באנגלית) בריג'ט לנדי-פיין, באתר MusicBrainz (באנגלית) Brigette Lundy-Paine - Rotten Tomatoes, www.rottentomatoes.com (באנגלית) "Why 'Atypical' Is Part of the Queer TV Revolution". www.advocate.com (באנגלית). 2018-09-09. נבדק ב-2021-01-26. "'Kajillionaire' Is a Queer Film Without Buzzwords". PAPER (באנגלית). 2020-10-29. נבדק ב-2021-01-26. Keith Gleason, Brigette Lundy-Paine’s Acting Dreams Are Coming True, www.alamedamagazine.com, ‏2020-02-07 (באנגלית אמריקאית) Condé Nast, "Atypical" Actor Brigette Lundy-Paine Comes Out as Nonbinary, Them, ‏2019-11-15 (באנגלית אמריקאית) "Brigette Lundy-Paine Is Keeping the Waifs Entertained". sports.yahoo.com (באנגלית אמריקאית). נבדק ב-2021-01-26. Why Brigette Lundy-Paine Played Their 'Bill & Ted' Character As Non-Binary, Bustle (באנגלית) How 'Atypical' Helped Brigette Lundy-Paine Discover Their Gender Identity, Bustle (באנגלית) Sheri Linden, Sheri Linden, ‘The Glass Castle’: Film Review, The Hollywood Reporter, ‏2017-08-06 (באנגלית אמריקאית) Cheshire, Godfrey. "The Wilde Wedding movie review (2017) | Roger Ebert". RogerEbert.com (באנגלית). נבדק ב-2020-10-14. "Is Action Point A Good Movie? It Depends". The Nerd Guide (באנגלית אמריקאית). נבדק ב-2020-10-14. The real story behind Oscar-nominated film Bombshell, The Independent, ‏2020-01-16 (באנגלית)
צ'אצ'ה

צ'אצ'ה (בגאורגית: ჭაჭა) הוא משקה אלכוהולי מסורתי הנפוץ בגאורגיה ובאזור הקווקז. המשקה עשוי מאלכוהול מזוקק העשוי מים, סוכר, שאריות של ענבי בוסר שנשארו מהכנת יין, ניתן להכינו גם עם תאנים, קלמנטינות, תפוזים, תות או טרגון. אחוז האלכוהול במשקה נע בין 50 אחוזים בייצור מסחרי ל-85 אחוזים בייצור ביתי. מלבד שמו המוכר, למשקה שמות נוספים וודקה יין, וודקה ענבים או וודקה גאורגית. מדיה וקבצים בנושא צ'אצ'ה בוויקישיתוף את הצ'צ'ה הגאורגית כבר טעמתם?, באתר גאורגיה למטייל בקצב הצ'א צ'א: אלכוהול גרוזיני, באתר מקור ראשון על יין ומסורת בגאורגיה, באתר GoTravel גראפה (Grappa) או צ'צ'ה (Chacha) - הכנת תסיסה, באתר יוטיוב GEORGIAN CHACHA, Georgian Recipes, ‏29 במרץ 2013 (באנגלית) Chacha from grapes at home – AlcoReviews.Ru (באנגלית) How to make chacha from grapes at home, htgetrid.com Cocktail recipes with Chacha | cocktailsandshots.com, Cocktails and Shots (באנגלית)
Selena Gomez: My Mind & Me

Selena Gomez: My Mind & Me (בעברית: "סלינה גומז: המוח שלי ואני") הוא סרט תיעודי אמריקאי משנת 2022 העוקב אחר הזמרת והשחקנית סלינה גומז במהלך שש שנים בקריירה שלה. הסרט מתעד את מאבקיה בתהילה ואת מצבה הפיזי והנפשי בעקבות האבחנה שלה עם זאבת והפרעה דו-קוטבית. הוא בוים על ידי אלק קשישיאן, בהפקת Lighthouse Media & Management וסרטי אינטרסקופ, והועלה לאפל TV פלוס ובתי קולנוע נבחרים ב-4 בנובמבר 2022. בערב הבכורה של AFI Fest שאירע ב-2 בנובמבר 2022, Selena Gomez: My Mind & Me זכה לביקורות חיוביות; הוא זכה לשבחים רבים בשל התייחסותו לבריאות הנפש, כמו גם לבריאות הפיזית. בליווי יציאת הסרט, "My Mind & Me", שיר של גומז המופיע בקרדיטים הסופיים, הופץ כסינגל. הסרט התיעודי עוקב אחר גומז במסע בן שש שנים החל מסביבות 2015, לאחר שקשישיאן ביים עבורה את הקליפ של "Hands to Myself". קשישיאן אמר: "לא היה לי עניין לעשות דוקו-פופ מסורתי. רציתי להראות משהו יותר אותנטי וגם סלינה רצתה. יש לה רגישות שכבשה אותי... לא היה לי מושג אז שזה יהפוך לסרט תיעודי שצולם במשך שש שנים". "Selena Gomez: My Mind & Me", במסד הנתונים הקולנועיים IMDb (באנגלית) "Selena Gomez: My Mind & Me", באתר AllMovie (באנגלית) "Selena Gomez: My Mind & Me", באתר Rotten Tomatoes (באנגלית) "Selena Gomez: My Mind & Me", באתר Metacritic (באנגלית) "Selena Gomez: My Mind & Me", במסד הנתונים הקולנועיים KinoPoisk (ברוסית) archive.ph, archive.ph 'Selena Gomez: My Mind & Me': The Biggest Revelations About Her Bipolar Disorder, Relationship With Mom & More | Entertainment Tonight, web.archive.org, ‏2022-11-06 Selena Gomez - My Mind & Me (Official Lyric Video), נבדק ב-2022-12-03 Justin Curto, The Trailer for Selena Gomez’s Documentary, My Mind & Me, Is Here, Vulture, ‏2022-10-10 (באנגלית אמריקאית) Michaela Zee, Michaela Zee, ‘Selena Gomez: My Mind and Me’ World Premiere to Open AFI Fest, Variety, ‏2022-09-15 (באנגלית אמריקאית) Tom Smyth, All the Winners of the Creative Arts Emmys, Vulture, ‏2024-01-07 (באנגלית)
אלן אלטינוגלו

אלן אלטינוגלו (בצרפתית: Alain Altinoglu; נולד ב-9 באוקטובר 1975) הוא מנצח צרפתי ממוצא ארמני. אלטינוגלו, שנולד בפריז, למשפחה ארמנית שמקורה באיסטנבול, למד מוזיקה בקונסרבטואר של פריז. לאחר שסיים את לימודיו בקונסרבטוריון, הצטרף לסגל בית הספר והיה למנהל כיתת הניצוח שם ב-2014. אלן אלטינוגלו הוא אחד המנצחים הראשונים שניצחו על הפקה המורכבת כולה או חלקית ממוזיקה אלקטרונית. בשנת 2006 הוא ניצח על התזמורת הסימפונית של מונטפלייה שהופיעה עם מפיק הטכנו הנודע ג'ף מילס. הופעה זו נחשבת להופעה יוצאת דופן, שבה משולבים מוזיקה קלאסית ומוזיקה אלקטרונית מודרנית בביצוע תזמורתי קצבי. אלטינוגלו הופיע לראשונה כמנצח אורח בתיאטרון לה מונה שבבריסל בשנת 2011, וניצח על הפקה של סנדריון של ז'יל מאסנה. בספטמבר 2015, תיאטרון לה מונה הכריז על מינויו של אלטינוגלו למנהל המוזיקלי הבא שלו, החל מינואר 2016. בדצמבר 2019, תיאטרון לה מונה הודיע על הארכת החוזה של אלטינוגלו עד 2025. באוגוסט 2019, אלטינוגלו ניצח לראשונה על תזמורת הרדיו של פרנקפורט. בדצמבר 2019, התזמורת הודיעה על מינויו של אלטינוגלו למנצח הראשי הבא שלה, החל בעונת 2021–2022, עם חוזה ראשוני של 3 עונות. אלטינוגלו נשוי לזמרת המצו סופרן נורה גוביש. מדיה וקבצים בנושא אלן אלטינוגלו בוויקישיתוף אתר האינטרנט הרשמי של אלן אלטינוגלו אלן אלטינוגלו, במסד הנתונים הקולנועיים IMDb (באנגלית) אלן אלטינוגלו, באתר ספוטיפיי אלן אלטינוגלו, באתר AllMusic (באנגלית) אלן אלטינוגלו, באתר MusicBrainz (באנגלית) אלן אלטינוגלו, באתר Discogs (באנגלית)
מצעד סוף השנה של בילבורד הוט 100 לשנת 2022

מצעד סוף השנה של בילבורד הוט 100 לשנת 2022 הוא רשימת השירים לסיכום שנת 2022 של הבילבורד הוט 100, שפורסמה ב-1 בדצמבר 2022. דירוג המצעד מבוסס על נתוני השמעות ברדיו ועל נתוני מכירות שנאספו לאורך שנה. כמו כן, הוא מחושב לפי נתוני המכירות שנאספו מה-20 בנובמבר 2021 עד 12 בנובמבר 2022. Trust, Gary (1 בדצמבר 2022). "Glass Animals' 'Heat Waves' Is the No. 1 Billboard Hot 100 Song, Bad Bunny Is Top Artist: Year in Charts 2022". Billboard. נבדק ב-1 בדצמבר 2022. {{cite news}}: (עזרה) "Hot 100 Songs - Year-End 2022". Billboard. 2022. נבדק ב-1 בדצמבר 2022. {{cite web}}: (עזרה)
אגם פריי

אגם פּריי (באנגלית: Pray Lake) הוא אגם הממוקם בשטח הפארק הלאומי גליישר, במדינת מונטנה בארצות הברית. האגם ממוקם 91 מטרים צפון-מזרחית מאגם טו מדיסן. אגם פּריי נמוך ב־0.3 מטרים מאגם טו מדיסון, ונחל קצר מקשר את שני האגמים זה לזה. אורכו המרבי של אגם פּריי 210 מטרים, רוחבו המרבי של אגם פריי 150 מטרים. אגם פּריי מצוי בגובה של 1,574 מטרים מעל פני הים. מפת אזור אגם פריי אגם פריי באתר naturalatlas אגם פריי באתר mindat תצלום לוויין ומפה טופוגרפית של אזור אגם פריי אגם פריי באתר thousandwonders אגם פריי באתר landscapephotographymagazine מזג אוויר נוכחי עדכני באגם פריי תחזית מזג אוויר עדכנית ארוכת טווח עבור אגם פריי אגם פריי באתר hikinginglacier אגם פריי באתר "מסלולי טיול באריזונה" (hikearizona) אגם פריי ואגם טו מדיסין, סרטון באתר יוטיוב לפי מקור אחר, אגם פריי מצוי בגובה של 1,575 מטרים מעל פני הים
ראקיה

ראקיה (בבולגרית: Pакия; באלבנית: Rakia; במקדונית: Pакија) הוא משקה אלכוהולי מסורתי הנפוץ בבולגריה ובמדינות חבל הבלקן. המשקה עשוי מאלכוהול מזוקק העשוי מענבים ושזיפים, אך ניתן להכינו גם ממשמשים, אגסים, אפרסקים, תפוחים, תאנים, דובדבנים, פטל ואוסנה. אחוז האלכוהול במשקה נע בין 40 אחוזים בייצור מסחרי ל-50 אחוזים בייצור ביתי. ברוב המקרים, המשקה חסר צבע ולעיתים נוטים להוסיף עשבי תיבול, אניס, אגוזי מלך או דבש שעלולים לשנות מעט את צבעו. נהוג להגיש את המשקה יחד עם מתאבנים וסלטים, אך גם בארוחה העיקרית. אוזו ערק סליבוביץ' מדיה וקבצים בנושא ראקיה בוויקישיתוף מירה איתן, ‏מסע ים תיכוני: בלקן דרינק בוקס, באתר מעריב אונליין, 25 בנובמבר 2020 ראקיה סרבית ובולגרית: מה זה ואיך לשתות, באתר אוכל בריא גל איתן, ‏יוצאים לחופשת סקי? הנה המשקאות שמחכים לכם על ההר, באתר גלובס, 17 בדצמבר 2012 מירה איתן, המשקה של החורף • הכל על קוניאק, באתר חדשות 13, 26 בדצמבר 2011 Free Sofia Tour, Rakia – Bulgaria’s Most Popular Traditional Alcoholic Drink, Free Sofia Tour, ‏30 במרץ 2020 (באנגלית) mitrov_admin, DRINK LIKE A SERBIAN: How to Drink Rakija like a Local, ‏22 בדצמבר 2020 (באנגלית) Tasting Table Staff, What Is Rakija?, Tasting Table, ‏29 במרץ 2017 (באנגלית) Ivan R., Rakia – Everything you wanted to know about this drink, Slavorum, ‏23 בינואר 2016 (באנגלית) Honey brandy (medena rakija/medovača) – Delicious Food Of Montenegro (באנגלית)
שועל (סוג)

שועל (שם מדעי: Vulpes) הוא סוג השייך לשבט הטקסונומי שועל בתת-משפחת הכלבים שבמשפחת הכלביים, וכולל 12 מינים ועשרות תת-מינים. כל המינים בסוג זה, ורק הם, מוגדרים "שועלים אמיתיים". זאת להבדיל ממינים בסוגים אחרים, גם הם בתת-משפחת הכלבים שבמשפחת הכלביים (שניים מהם אפילו בתוך השבט שועל), המוגדרים "דמויי-שועל" ולפעמים פשוט "כלביים". להרחבה ראו שועל. שועל שלג ("שועל ארקטי") Vulpes lagopus - נפוץ באזור הארקטי (סביב הקוטב הצפוני). שועל מצוי ("שועל אדום") Vulpes vulpes - נפוץ במרבית שטחי חצי הכדור הצפוני (רובה המוחלט של אסיה, מעט מצפון אפריקה, ומרבית ארצות הברית וקנדה) ובאוסטרליה (אליה הובא בידי האדם). שועל מהיר Vulpes velox - מצוי במרכז ארצות הברית (בעבר גם בדרום קנדה). שועל מקרוטיס ("שועל קִיט", הקרוב במאפייניו לשועל מהיר) Vulpes macrotis - מצוי בדרום-מערב ארצות הברית ובצפון מקסיקו. שועל קורסאקי Vulpes corsac - חי בערבות ובספר המדבר במרכז וצפון מזרח אסיה; תחום תפוצתו כולל את טורקסטן, איראן, פקיסטן, מונגוליה, צפון מזרח סין, וחלקים מרוסיה. שועל חול טיבטי Vulpes ferrilata - מצוי באזור הרמה הטיבטית ורמת לדאק שבהרי ההימלאיה. שועל בנגלי Vulpes bengalensis - נפוץ באזורי מזרח אסיה, בתת-היבשת ההודית ובאזור ההימלאיה. שועל צוקים Vulpes cana - מצוי בדרום-מרכז אסיה ובמזרח התיכון (אזור טורקסטן, אפגניסטן, איראן, חצי האי ערב, ישראל וחצי האי סיני). שועל החולות ("שועל הנגב") Vulpes rueppelli - נפוץ בצפון אפריקה, במזרח התיכון ועד דרום-מרכז אסיה (אפגניסטן). שועל פֶנֶק ("שועל המדבר") Vulpes zerda - נפוץ בצפון אפריקה ובחצי האי סיני. שועל חיוור Vulpes pallida - מצוי ברצועה צרה בצפון אפריקה. שועל הכֵּף Vulpes chama - מצוי בדרום יבשת אפריקה (במדינות דרום אפריקה, בוטסואנה, נמיביה ובאזורים סמוכים). בנוסף לחיה הידועה, שועל מופיע בתנ"ך גם כשמו של מחוז בנחלת בנימין וכשם איש מזרע אשר, וכן בצירוף חצר-שועל, עיר בנחלת שמעון. ”וַיֵּלֶךְ שִׁמְשׁוֹן וַיִּלְכֹּד שְׁלֹשׁ מֵאוֹת שׁוּעָלִים וַיִּקַּח לַפִּדִים וַיֶּפֶן זָנָב אֶל זָנָב וַיָּשֶׂם לַפִּיד אֶחָד בֵּין שְׁנֵי הַזְּנָבוֹת בַּתָּוֶךְ” (ספר שופטים, פרק ט"ו, פסוק ד') ”אֶחֱזוּ לָנוּ שׁוּעָלִים שׁוּעָלִים קְטַנִּים מְחַבְּלִים כְּרָמִים וּכְרָמֵינוּ סְמָדַר” (מגילת שיר השירים, פרק ב', פסוק ט"ו) ”עַל הַר צִיּוֹן שֶׁשָּׁמֵם שׁוּעָלִים הִלְּכוּ בוֹ” (איכה, ה', י"ח) ”וְטוֹבִיָּה הָעַמֹּנִי אֶצְלוֹ וַיֹּאמֶר גַּם אֲשֶׁר הֵם בּוֹנִים אִם יַעֲלֶה שׁוּעָל וּפָרַץ חוֹמַת אַבְנֵיהֶם” (ספר נחמיה, פרק ג', פסוק ל"ה) ”וַחֲצַר שׁוּעָל וּבְאֵר שֶׁבַע וּבִזְיוֹתְיָה” (יהושע, ט"ו, כ"ח) ”וַחֲצַר שׁוּעָל וּבָלָה וָעָצֶם” (יהושע, י"ט, ג') ”וַיֵּצֵא הַמַּשְׁחִית מִמַּחֲנֵה פְלִשְׁתִּים שְׁלֹשָׁה רָאשִׁים הָרֹאשׁ אֶחָד יִפְנֶה אֶל דֶּרֶךְ עָפְרָה אֶל אֶרֶץ שׁוּעָל” (ספר שמואל א', פרק י"ג-יז) ”וּבַחֲצַר שׁוּעָל וּבִבְאֵר שֶׁבַע וּבְנֹתֶיהָ” (ספר נחמיה, פרק י"א, פסוק ד') ”וַיֵּשְׁבוּ בִּבְאֵר שֶׁבַע וּמוֹלָדָה וַחֲצַר שׁוּעָל” (ספר דברי הימים א', פרק ד', פסוק כ"ח) ”בְּנֵי צוֹפָח סוּחַ וְחַרְנֶפֶר וְשׁוּעָל וּבֵרִי וְיִמְרָה” (ספר דברי הימים א', פרק ז', פסוק ל"ו) שועל - שועלים אמיתיים ודמויי-שועל משלי שועלים - קובץ משלים שם שועלים יש - שיר העוסק בכינון היישוב היהודי החדש בארץ ישראל שועל, באתר ITIS (באנגלית) שועל, באתר NCBI (באנגלית) שועל, באתר Animal Diversity Web (באנגלית) שועל, באתר האנציקלופדיה של החיים (באנגלית) סרטון המדגים את צלילי קולו של השועל באתר יוטיוב קובצי סאונד בפורמט WAV
טפרוכרונולוגיה

טפרוכרונולוגיה היא טכניקה גיאוכרונולוגית המשתמשת בשכבות נפרדות של טפרה - אפר וולקני מהתפרצות בודדת - כדי ליצור מסגרת כרונולוגית שבה ניתן למקם תיעוד פליאו-סביבתי או ארכאולוגי. אירוע מבוסס שכזה מספק "אופק טפרה". הנחת היסוד של הטכניקה היא שכל אירוע געשי מייצר אפר בעל "טביעת אצבע" כימית ייחודית המאפשרת לזהות את המשקע על פני האזור המושפע מנשורת. לפיכך, לאחר שהאירוע הוולקני תוארך באופן עצמאי, אופק הטפרה ישמש כסמן זמן. להגדרת טביעת האצבע הגאוכימית נעשית בשיטות כדוגמת מיקרופרוב אלקטרונים (electron microprobe; EMP) וספקטרומטר מסה בשילוב לייזר-אבלציה. מדיה וקבצים בנושא טפרוכרונולוגיה בוויקישיתוף Tephra and Tephrochronology, אוניברסיטת אדינבורו Antarctic Research Group TEPHROCHRONOLOGY AND HIGH-PRECISION ANALYSIS TephraBase טפרוכרונולוגיה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.